উত্তর প্রদেশে মুসলিমদের দোকান সিলগালা, সিএএ’র প্রতিবাদকারীদের ২৩ লক্ষ রুপি জরিমানা | ইসলাম টাইমস
আন্তর্জাতিক উত্তর প্রদেশে মুসলিমদের দোকান সিলগালা, সিএএ’র প্রতিবাদকারীদের ২৩ লক্ষ রুপি জরিমানা
উত্তর প্রদেশে মুসলিমদের দোকান সিলগালা, সিএএ’র প্রতিবাদকারীদের ২৩ লক্ষ রুপি জরিমানা
ইসলাম টাইমস ডেস্ক: ভারতের উত্তর প্রদেশে সিএএ বিরোধী আন্দোলনে অংশ নেওয়া অনেক মুসলিমের দোকানপাট সিল করে দিয়েছে রাজ্যটির সাম্প্রদায়িক যোগী সরকার। এছাড়াও মুজফফরনগর জেলায় ৫৩জন বিক্ষোভকারীকে ভাঙচুরের ক্ষতিপূরণ হিসেবে মোট ২৩ লক্ষ রুপি জরিমানা দিতে বলা হয়েছে, রাজ্যের অন্যান্য জেলাতেও একই ধরনের পদক্ষেপ নেওয়া হচ্ছে।
মুজফফরনগরের মীনাক্ষি চকে এরকমই সার সার সিল করা দোকানের সামনে দাঁড়িয়ে এলাকার এক বাসিন্দা বলছিলেন, “যে সব দোকান সিলগালা করা হয়েছে তার সবগুলোই কিন্তু মুসলিমদের।”
পুলিশ ও প্রশাসন যখন এভাবে শাস্তি দিতে ও ক্ষতিপূরণ আদায়ে ব্যস্ত, শহরের মুসলিম মহল্লার মহিলারা জানিয়েছেন, সাদা পোশাকের পুলিশকর্মীরাই সে দিন তাদের বাড়ির ভেতরে ঢুকে ভাঙচুর চালিয়েছে ও হুমকি দিয়েছে।
উত্তরপ্রদেশ সরকারের এই ধরনের কঠোর দমন নীতির তীব্র সমালোচনা করেছে বিভিন্ন মানবাধিকার সংগঠনও, তবে গত সপ্তাহেই মুখ্যমন্ত্রী যোগী আদিত্যনাথ সংবাদমাধ্যমকে দেওয়া এক সাক্ষাৎকারে বলেছেন তিনি এ সব গায়ে মাখছেন না।
মুখ্যমন্ত্রী এর আগেই ঘোষণা করেছিলেন, তার সরকার বিক্ষোভকারীদের বিরুদ্ধে বদলা নিয়েই ছাড়বে – এখন দেখা যাচ্ছে তার পুলিশ ও প্রশাসন সেই প্রতিশোধ কর্মসূচিরই বাস্তবায়ন শুরু করেছে পুরোদমে। সূত্র: বিবিসি
পূর্ববর্তি সংবাদদুর্ঘটনার কবলে ইবি শিক্ষার্থীবাহী বাস, ২ শিক্ষকসহ আহত ৪০ জন
পরবর্তি সংবাদবেফাকের চলতি বছরের ফজিলত মারহালায় থাকছে না ‘ফিরাকে বাতিলা’র পরীক্ষা